ગુજરાતમાં સૌથી પ્રાચીન શીલાલેખ સૌરાષ્ટ્રમાં જુનાગઢ-ગીરનારના માર્ગ પર દામોદર કુંડની પશ્ચીમ દીશાએ એક મોટી શંકુ આકારની શીલા (ખડક કે ચટ્ટાન) પર કોતરેલો છે. ઈ.સ. 1822માં બાહોશ બ્રીટીશ ઓફીસર કર્નલ ટોડ તેને પ્રકાશમાં લાવ્યા ત્યારે તે ખડક જંગલ-ઝાડીઓથી ઘેરાયેલો હતો. આ શીલાલેખ પર મૌર્ય સમ્રાટ અશોકના ચૌદ જેટલા ધર્મલેખો છે. પ્રાકૃત ભાષાના આ લેખો શીલા પર બ્રાહ્મી લીપીમાં કોતરાવેલા છે. બે હજાર વર્ષ પછી પણ તે સુવાચ્ય રહી શક્યા તે નવાઈની વાત!